Britoi hizkuntzak

Britoi hizkuntzak uharteetako zelta hizkuntzen taldeko hizkuntza adar bat dira (zelta P taldea); uharteetako beste adarra, hizkuntza goidelikoek osatzen dute (zelta Q taldea). Britoi hizkuntzen barnean, gaur egun mintzatzen diren galesa eta bretainiera daude, bai eta kornubiera ere (kornubiera XVIII-XIX. mendeetan galdu zen arren, egun abian dira hizkuntza biziberritzeko saiakerak). Horietaz gain, cumbriera, britainiera eta ziurrenik piktoera ere, duela mende batzuk galduak, talde horren barnean bide zeuden. Britoi izena (ingelesez, Brythonic) Sir John Rhys ikerlariak sortu zuen, galesezko brython («zelta indigena») hitzetik eratorrita, horrela anglosaxoi eta eskotoetatik ezberdintzeko asmoz.

Britainian, hizkuntza horik mintzatu izan dira Burdin Arotik hasita, mendez mende; egun, Galesen eta Kornuallesen ere bai (azken herrialde horretan, milaka batzuk). Nahiz eta Britainiar uharteetako hizkuntza bat izan, VI. mendean saxoi, pikto eta eskotoen erasoetatik ihesi zihoazen britoien emigrazio bidaien ondorioz, Bretainian ere mintzatzen da multzo honetako hizkuntza bat: bretainiera. Hori dela eta, galesaren, kornubieraren eta bretainieraren arteko antzekotasunak handiak dira, batez ere azken bien artean.

 Sailkapena 

 Britoiak Erromatar-britoiak Mendebaldeko britoiak Hegoaldeko britoiak Cumbriera Galesa Kornubiera Bretainiera

 Parekotasun taula 
Kornubiera (SWF)  Kornubiera (KK)        Galesa     Bretainiera         Euskara     Kernewek  Kernewek     Cernyweg Kerneveureg  Kornubiera/Kernuera gwenenen   gwenenenn	 gwenynen   gwenanenn     erle kador  kador		 cadair     kador      aldaka keus  keus           caws       keuz     gazta dhe-ves  dhe-ves         y ffordd allan/mas     er-maez       irteera kodha  koedha         cwympo    	kouezhañ	      erori gaver  gaver          gafr      	gavr	      ahuntz chi  chi		 tŷ        	ti	      etxe gweus  gweus          gwefus     gweuz	      ezpain aber  aber	 aber, genau      aber         aho (ibai) niver  niver          rhif, nifer      niver	      izen peren  perenn	 gellygen, peren   perenn	      txerremen/udara/madari skol  skol   	 ysgol      skol	      eskola megi  megi	         mygu	      mogediñ	      erre steren  sterenn	 seren      steredenn   izar hedhyw  hedhyw	 heddiw     hiziv	      gaur hwibana  hwibana	 chwibanu   c'hwibanat    txistu egin

 Ikus gainera 
 Britoiak

 Erreferentziak 

 Kanpo estekak 

Kategoria:Britoi hizkuntzak